Թերևս մի գաղտինք բացեմ, որը շատերը չգիտեն ու չեն էլ զգացել. ես չափազանց զգացմունքային եմ, սակայն դա իմ գործողություններում գրեթե չի երևում: Հուսով եմ այս հանգամանքը ինձ չի խանգարի և կկարողանամ դիմանալ կարոտին: Կկարոտեմ ինձ հոգեհարազատ մարդկանց. իմ ծնողներին, ընկերներին, բարեկամներին: Կկարոտեմ այն իրավիճակները, այն իրադարձությունները, որոնք եղել են իմ կյանքում, որոնք դժվար թե կրկնվեն: Հետաքրքիր է, բայց շատ կարոտելու բան ունեմ։ Չափազանց լեցուն երիտասարդություն ու պատանեկություն եմ ունեցել, ու բազմաթիվ օրեր են եղել, որոնց նույնիսկ հիմա եմ կարոտում: